
HOTĂRÂRE

cu privire la vizita de documentare în Slovenia
a membrilor Consiliului de Observatori
În conformitate cu prevederile art.58 lit.c) din Codul audiovizualului al Republicii Moldova şi în baza p.42 lit.d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. Se ia act de Raportul privind vizita de documentare în Slovenia a membrilor Consiliului de Observatori al IPNA Compania „Teleradio-Moldova” (se anexează).
2. Anexa Raportul privind vizita de documentare în Slovenia a membrilor Consiliului de Observatori al IPNA Compania „Teleradio-Moldova” este parte integrantă a prezentei hotărâri.

3. Se recomandă președintelui Companiei să studieze documentele statutare ale RTV Slovenia în procesul elaborării noului statut al IPNA Compania „Teleradio-Moldova”.

4. Pe parcursul lunii august 2012, Consiliul de Observatori va examina oportunitatea înaintării, în adresa Parlamentului Republicii Moldova și Guvernului Republicii Moldova, a propunerii privind adoptarea proiectului Codului audiovizualului al Republicii Moldova, elaborat sub egida Asociației Presei Electronice APEL și avizat de Consiliul Europei, Misiunea OSCE în Moldova și Uniunea Europeană de Radioteleviziune (EBU-UER).

5. Prezenta hotărâre intră în vigoare în momentul adoptării.
Prezenta hotărâre a fost adoptată cu votul a 5 membri ai Consiliului de Observatori: „pentru” – E.Rîbca, V.Meșină-Prodan, V.Țapeș, A.Peru-Balan, R.Lozinschi-Hadei („contra” – V.Bogatu).
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                         Viorica Meșină-Prodan

Anexă
RAPORT

privind vizita de documentare în Slovenia
a membrilor Consiliului de Observatori
al IPNA Compania „Teleradio-Moldova”
În perioada 19-21 iunie 2012, patru membri ai Consiliului de Observatori al IPNA Compania „Teleradio-Moldova” (în continuare – Consiliul de Observatori) – E.Rîbca, V.Bogatu, A.Peru-Balan, V.Țapeș – au întreprins o vizită de documentare în Slovenia, în cadrul Programului Comun al Consiliului Europei şi Uniunii Europene Promovarea libertăţii, profesionismului şi pluralismului mass-media în Caucazul de Sud şi Moldova, pentru a se familiariza cu activitatea de supraveghere a serviciului public al audiovizualului din Republica Slovenia, precum și cu cea a managerilor televiziunii publice, radioului public și a studioului regional Koper al RTV Slovenia.

În ziua de 19 iunie, membrii Consiliului de Observatori s-au întâlnit și discutat cu Marko Filli, Director general al RTV Slovenia, Miha Lampreht, Director Radio Slovenia şi dl Janez Lombergar, Director TV Slovenia. În aceeași zi, a avut loc un amplu schimb de opinii cu membrii Consiliului de Observatori al RTV Slovenia (dl Lenart Šetinc – Președintele Consiliului de Observatori al RTV Slovenia, dna Maruša Tratnjek, dl Martin Žvelc și alți membri ai Consiliului de Observatori al RTV Slovenia), precum și cu Ombudsmanul RTV Slovenia.

În ziua de 20 iunie, membrii Consiliului de Observatori au avut o întâlnire cu membrii Consiliului de Programe al RTV Slovenia, în frunte cu dl Jernej Pikalo, Preşedintele Consiliului de Programe. În continuare, a avut loc o vizită la autoritatea de reglementare în domeniul audiovizualului din Republica Slovenia, particularitățile de activitate ale căreia au fost discutate cu dl Mark Pohar, Director-adjunct al Agenţiei pentru Mass-Media Electronice, şi dl Damir Čopi, Șeful Departamentului reglementare mass-media electronice.

În ziua de 21 iunie, membrii Consiliului de Observatori au efectuat o vizită la Centrul Regional al RTV Slovenia din Koper/Capodistria. Despre activitatea acestuia au relatat dl Antonio Rocco, Asistentul Directorului General pentru programe în limba italiană, dna Barbara Kampos, Editorul-şef al TV Koper/Capodistria, dl Robert Apollonio, Editorul-şef al programelor TV în limba italiană, dl Andrej Šavko, Editor-şef al Radio Koper/Capodistria etc.
Pe parcursul întâlnirilor și vizitelor ce au avut loc, s-au discutat un șir de subiecte de actualitate pentru IPNA Compania „Teleradio-Moldova”:

· particularitățile de activitate ale Consiliului de Observatori al RTV Slovenia: mod de funcționare, atribuții, relații cu administrația instituției, relații cu autoritatea de reglementare în domeniul audiovizualului, cu autoritățile publice centrale etc.;

· particularitățile de aplicare a prevederilor normativ-juridice: statutul radiodifuzorului public, statutul Consiliului de Observatori al RTV Slovenia;

· delimitarea atribuțiilor Consiliului de Observatori al RTV Slovenia de atribuțiile administrației instituției;

· particularitățile exercitării controlului parlamentar asupra activității RTV Slovenia;
· direcțiile strategice de dezvoltare a radiodifuzorului public RTV Slovenia;

· particularitățile legislative și practicile reale de activitate a centrelor regionale de radio și televiziune;
· specificul elaborării caietului de sarcini al RTV Slovenia;
· radiodifuziunea și televiziunea – separare versus integrare, procesul de convergență;

· organigramele și sistemul de remunerare a muncii în RTV Slovenia;

· particularitățile legislative și practicile reale de finanțare a RTV Slovenia de către populație;

· condiții de difuzare a publicității, cerințe privind sponsorizarea programelor (emisiunilor);

· grilele de emisie, inclusiv: programe (emisiuni) informative, analitice, de divertisment;

· monitorizarea serviciilor de programe;

· rating-uri și audiențe;

· procesul de digitalizare a programelor;

· colective muzicale și teatrale în cadrul radiodifuzorului public;

· business-planul programelor (emisiunilor);
· relațiile radiodifuzorului public cu producători autohtoni independenți;
· respectarea normelor deontologice;
· particularitățile de activitate a ombudsmanului RTV Slovenia;
· specificul de activitate a autorității de reglementare în domeniul audiovizualului.
I. Atribuțiile organului de supraveghere al radiodifuzorului public

și atribuțiile administrației radiodifuzorului public

Codul audiovizualului din Republica Moldova în vigoare oferă oportunități largi pentru implementarea bunelor practici în activitatea Consiliului de Observatori al IPNA Compania „Teleradio-Moldova” și a administrației acesteia. În acest scop, la începutul anului 2012, prin concursul Fundației „Soros-Moldova”, a demarat elaborarea unui nou statut al IPNA Compania „Teleradio-Moldova”. Vizita de documentare a permis studierea experienței inedite privind delimitarea atribuțiilor organului de supraveghere de atribuțiile organelor administrative ale radiodifuzorului public din Slovenia. Printre bunele practici, ce pot fi preluate în Republica Moldova, menționăm următoarele:

1.1. Confirmarea în funcție, de către organul de supraveghere al RTV Slovenia, a directorului Radio Slovenia şi directorului TV Slovenia, la propunerea Directorului general al RTV Slovenia. De la intrarea în vigoare a Codului audiovizualului, în Republica Moldova directorul radiodifuziunii și directorul televiziunii IPNA Compania „Teleradio-Moldova” sunt confirmați în funcție de către Consiliul de Observatori, în bază de concurs. Pe parcursul anilor, de asemenea, a fost pusă în discuție posibilitatea și necesitatea delimitării exacte a atribuțiilor președintelui Companiei, pe de o parte, de atribuțiile directorului radiodifuziunii și directorului televiziunii, pe de altă parte. Considerăm oportună necesitatea examinării numirii în funcție, de către Consiliul de Observatori, a directorului radiodifuziunii și directorului televiziunii IPNA Compania „Teleradio-Moldova”, la propunerea președintelui Companiei. Implementarea acestei practici implică intervenția autorității legislative a Republicii Moldova.
1.2. Prezența, printre exigențele înaintate față de persoanele confirmate în funcție, de către organul de supraveghere al RTV Slovenia, a experienței de 10 ani de activitate în mass-media și de conducător de mare întreprindere. Concursul pentru suplinirea funcţiei de director al televiziunii IPNA Compania „Teleradio-Moldova” din anului 2012 a scos în evidență necesitatea preluării acestor două exigențe nominalizate în activitatea Consiliul de Observatori. Remarcăm, în acest context, că noțiunea „mare întreprindere” își găsește definire în legislația antreprenorială a Republicii Slovenia. Deși, la nivel practic, Consiliul de Observatori a consacrat în practică acest exemplu, considerăm oportună examinarea modificării prevederilor legislative respective din Codul audiovizualului al Republicii Moldova și/sau în contextul în contextul elaborării și aprobării noului statut al IPNA Compania „Teleradio-Moldova”, pe parcursul anului 2012.
1.3. Organul de supraveghere al RTV Slovenia confirmă în funcție, la propunerea Directorului general al RTV Slovenia, conducătorii principalelor subdiviziuni. Considerăm oportună examinarea posibilității implementării practicii respective, în contextul elaborării și aprobării noului statut al IPNA Compania „Teleradio-Moldova”, pe parcursul anului 2012, precum și al examinării proiectului Codului audiovizualului al Republicii Moldova, elaborat de Asociația Presei Electronice APEL.
1.4. Ombudsmanul RTV Slovenia. Considerăm necesară instituirea instituției Ombudsmanul IPNA Compania „Teleradio-Moldova”. Statornicirea unei asemenea practici nu necesită modificări la nivel legislativ.

1.5. Controlul parlamentar asupra RTV Slovenia. Un alt exemplu de bune practici, sesizat și examinat de membrii Consiliului de Observatori, ține de relațiile dintre autoritatea legislativă a statului și organul de supraveghere al serviciului public de radioteleviziune din Slovenia. Pentru a eficientiza comunicarea dintre Parlamentul Republicii Moldova – organ reprezentativ suprem al poporului Republicii Moldova şi unica autoritate legislativă a statului și IPNA Compania „Teleradio-Moldova” – serviciu public de radiodifuziune şi televiziune independent editorial, precum şi în activitatea sa de creaţie, autonom instituţional, constituit în baza capitalului financiar public, care, în condiţiile prezentului cod, oferă servicii de programe întregii societăţi din Republica Moldova, urmează să fie instituită practica invitării și prezenței tuturor membrilor Consiliului de Observatori la ședințele Comisiei cultură, educaţie, cercetare, tineret, sport şi mass-media, atunci când sunt puse în discuție raportul anual de activitate al și alte probleme privind activitatea IPNA Compania „Teleradio-Moldova”.
II. Finanțarea radiodifuzorului public

Activitatea serviciului public de radioteleviziune, conformă standardelor europene în domeniu, are ca temei atât respectarea independenței editoriale și a autonomiei instituționale, cât și a consacrării legislative și practice a finanțării sigure și corespunzătoare a serviciului public de radioteleviziune.
Modul de finanţare constituie cheia independenţei IPNA Compania „Teleradio-Moldova”, deoarece originea şi volumul resurselor financiare, alocate și acumulate potrivit art.64 alin.(1)-(2) din Codul audiovizualului al Republicii Moldova, sunt determinante în raport cu îndeplinirea misiunilor sale de către radiodifuzorul public. Spre regret, legislația în vigoare a Republicii Moldova nu consacră un cadru de finanţare sigur, corespunzător şi transparent, care să garanteze IPNA Compania „Teleradio-Moldova” mijloacele necesare pentru exercitarea misiunilor sale.
Potrivit legislației naționale în vigoare, finanţarea IPNA Compania „Teleradio-Moldova” este asigurată preponderent din alocări de la bugetul de stat. În perioada anilor 2010-2012, cota contribuțiilor alocate din bugetul de stat constituie, în medie, 75 la sută din bugetul Companiei. Pe parcursul acestor ani, Consiliul de Observatori a constatat o serie de deficiențe ale actualului mecanism de finanțare:
- mărimea alocării de la bugetul de stat este fixată în contextul unei consultări formale a IPNA Compania „Teleradio-Moldova”;

- nu se ține cont de evoluţia costurilor activităţilor IPNA Compania „Teleradio-Moldova”, astfel încât să permită serviciului public de radioteleviziune să-şi îndeplinească pe deplin misiunile sale;

- absența garanțiilor privind îngrădirea utilizării puterii de decizie a autorităţilor publice ale statului în vederea exercitării, directe sau indirecte, a influenţei asupra independenţei editoriale şi a autonomiei instituţionale a IPNA Compania „Teleradio-Moldova”.

În vederea asigurării finanțării sigure și corespunzătoare, în conformitate cu standardele europene în domeniu privind respectarea independenței editoriale a serviciului public de radioteleviziune, în Republica Moldova urmează a fi consacrată legislativ taxa de abonament, în calitate de modalitate de finanțare a IPNA Compania „Teleradio-Moldova”.
III. Radiodifuzorului public și minoritățile lingvistice

Un subiect de interes, pentru membrii Consiliului de Observatori, l-a constituit activitatea RTV Slovenia, direcționată către minoritățile lingvistice. Prevederile legislației slovene și practica Centrului Regional al RTV Slovenia din Koper/Capodistria (adresată minorității italiene) constituie o practică distinctă, în raport cu prevederile legislative și practica existentă în Republica Moldova. Această practică ar putea fi una oportună, în contextul modernizării politicii editoriale a IPNA Compania „Teleradio-Moldova” la compartimentul acoperirii mediatice a minorităților lingvistice din țara noastră.
�EMBED Word.Picture.8���





Instituţia Publică Naţională a Audiovizualului


Compania „TELERADIO–MOLDOVA”





CONSILIUL DE OBSERVATORI





MD–2028, Republica Moldova, Chişinău, str. Mioriţa, 1	(  73-95-45





27 iulie 2012                      	                                                                    Nr.66








Preşedintele CO __________                                   LŞ                                Secretarul şedinţei CO  __________


_1125930766.doc
[image: image1.png]






